**ПРОТОКОЛ № 13**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 22.04.2025 г.**

/чрез видеоконферентна връзка/

Присъстват: Огнян Дамянов, Евгени Иванов, Стефан Петров, Пламен Найденов, Георги Ценов, Павел Колмаков, Малина Ачкаканова, Нели Златкова, Радосвета Раева, Симона Попова и Стелиана Кожухарова

Отсъства: Светлана Бошнакова

На заседанието присъстват: Мария Василева – директор на дирекция „Атестиране, конкурси и кадрова дейност на прокурори и следователи” и Полина Петкова – Началник отдел „Атестиране на прокурори и следователи“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАдопълнителни точки в дневния ред на Комисията по атестиране и конкурси, за разглеждане: т. 9 - т. 11

РАЗНИ

1. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Адалберт Живков Кръстев - заместник на административния ръководител - заместник-военно-апелативен прокурор на Военно-апелативна прокуратура, изпълняващ функциите "административен ръководител" на органа, във връзка с открита процедура за избор на административен ръководител – военно-апелативен прокурор на Военно-апелативна прокуратура, който ще се проведе на 30.04.2025 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1.** **ПРИЕМА** становището за притежаваните професионални качества на Адалберт Живков Кръстев - заместник на административния ръководител - заместник-военно-апелативен прокурор на Военно-апелативна прокуратура, изпълняващ функциите "административен ръководител" на органа.

**1.2.** **ИЗПРАЩА**, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Адалберт Живков Кръстев - заместник на административния ръководител - заместник-военно-апелативен прокурор на Военно-апелативна прокуратура, изпълняващ функциите "административен ръководител" на органа.

**1.3.** **ПРЕДОСТАВЯ** становището по т. 1.1. на Прокурорската колегия на Висшия съдебен съвет, на основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – военно-апелативен прокурор на Военно-апелативна прокуратура.

2. Откриване на процедури за избор на административни ръководители в органи на съдебната власт.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОТКРИЕ,** на основание чл. 167, ал. 2, във връзка с чл. 194а, ал. 1 от ЗСВ, процедури за избор на административни ръководители в органите на съдебната власт, както следва:

- Апелативна прокуратура – София – свободна длъжност;

- Военно-окръжна прокуратура – Пловдив – изтичащ мандат.

**2.2.** В едномесечен срок от датата на обнародване на свободните длъжности в „Държавен вестник“ предложения за назначаване на административен ръководител на съответния орган на съдебната власт могат да се подават: в администрацията на Висшия съдебен съвет; по електронен път с квалифициран електронен подпис на официалния имейл адрес - [vss@vss.justice.bg](mailto:vss@vss.justice.bg) или чрез лицензиран пощенски оператор на официалния адрес на Висшия съдебен съвет - гр. София, ул. Екзарх Йосиф № 12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право“; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

**2.3.** Решението да се обнародва в „Държавен вестник“ и да се публикува на Интернет страницата на Висшия съдебен съвет.

**2.4. ВНАСЯ** предложението в заседанието на Прокурорската колегия на Висшия съдебен съвет, насрочено за 23.04.2025 г., за разглеждане и произнасяне.

3. Молба от Людмила Георгиева Дончева – прокурор в Районна прокуратура – Русе за командироване в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Людмила Георгиева Дончева – прокурор в Районна прокуратура – Русе в Софийска градска прокуратура. При издаването на заповедта за командироване, следва да се съобрази предходната заповед, с която прокурор Дончева е командирована, с оглед предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**3.2.** Решението да се изпрати на Върховна касационна прокуратура за сведение.

4. Писмо от Върховна касационна прокуратура, ведно с приложен протокол от проведено Общо събрание на прокурорите от Апелативна прокуратура – София за избор на членове на Постоянната атестационна комисия към Апелативна прокуратура – София.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1. ПРИЕМА** за сведение писмо от Върховна касационна прокуратура, ведно с приложен протокол от проведено Общо събрание на прокурорите от Апелативна прокуратура – София за избор на членове на Постоянната атестационна комисия към Апелативна прокуратура – София.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

5. Предложение от изпълняващия функциите „административен ръководител“ на Районна прокуратура - Варна за периодично атестиране на Лилия Михайлова Русева – прокурор в Районна прокуратура - Варна.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Лилия Михайлова Русева – прокурор в Районна прокуратура – Варна, за периода 09.04.2020 г. – 09.04.2025 г.

**5.2.** **ВЪЗЛАГА** на постоянната атестационна комисия при Апелативна прокуратура – Варна, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

6. Предложение от административния ръководител на Окръжна прокуратура – Пловдив за периодично атестиране на Мирослав Емилов Йосифов – прокурор в Окръжна прокуратура – Пловдив.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Мирослав Емилов Йосифов – прокурор в Окръжна прокуратура – Пловдив, за периода 10.04.2020 г. – 10.04.2025 г.

**6.2.** **ВЪЗЛАГА** на постоянната атестационна комисия при Апелативна прокуратура – Пловдив, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

7. Предложение от административния ръководител на Районна прокуратура – Перник, за повишаване на Станислав Емилов Страшимиров – прокурор в Районна прокуратура – Перник, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Станислав Емилов Страшимиров – прокурор в Районна прокуратура – Перник, с ранг „прокурор в ОП“, на място в по-горен ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**7.2. ВНАСЯ** предложението в заседанието на Прокурорската колегия на Висшия съдебен съвет, насрочено за 23.04.2025 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

8. Извънредно атестиране на Стефан Александров Димитров – прокурор в Районна прокуратура – Плевен.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ**, на основание чл. 196, ал. 1, т. 4, във вр. чл. 197, ал. 5, т. 4 от ЗСВ, извънредно атестиране на Стефан Александров Димитров – прокурор в Районна прокуратура – Плевен.

**8.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Стефан Александров Димитров – прокурор в Районна прокуратура – Плевен.

**8.3.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 23.04.2025 г., за разглеждане и произнасяне.

ДОПЪЛНИТЕЛНИ ТОЧКИ

РАЗНИ

9. Произнасяне по допустимостта на кандидата - участник в процедура за избор на административен ръководител – градски прокурор на Софийска градска прокуратура, открита с решение на Прокурорската колегия на Висшия съдебен съвет по протокол № 9/12.03.2025 г. (обн. ДВ, бр. 21/14.03.2025г.)

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1. ОТЛАГА** произнасянето по допустимостта на **Ангел Божиков Илиев** – прокурор във Върховна касационна прокуратура, кандидат за участие в процедура за избор на административен ръководител – градски прокурор на Софийска градска прокуратура, до приемане на комплексна оценка от извънредно атестиране по реда на чл. 196, ал. 1, т. 4 във вр. с чл. 197, ал. 5, т. 2 от ЗСВ.

**9.2.** **ОТКРИВА**, на основание чл. 196, ал. 1, т. 4 във вр. с чл. 197, ал. 5, т. 2 от ЗСВ, процедура за извънредно атестиране на **Ангел Божиков Илиев** – прокурор във Върховна касационна прокуратура, кандидат за участие в процедура за избор на административен ръководител – градски прокурор на Софийска градска прокуратура, за периода **14.03.2020 г. – 14.03.2025 г.**

*Мотиви: Видно от административната преписка, Ангел Божиков Илиев – прокурор във Върховна касационна прокуратура има придобит статут на несменяемост и проведено периодично атестиране с решение на Висшия съдебен съвет по протокол № 8 от 20.02.2014 г. Предвид обстоятелството, че от последното му атестиране са изминали повече от пет години, прокурор Илиев подлежи на извънредно атестиране, във връзка с участието му в процедурата за избор на административен ръководител – градски прокурор на Софийска градска прокуратура, на основание чл. 196, ал. 1, т. 4 във връзка чл. 197, ал. 5, т. 2 от ЗСВ и по аргумент от разпоредбата на чл. 39, ал. 3 от ЗСВ.*

**9.3.** Да се изискат от изпълняващия функциите „главен прокурор“ на Република България и от административния ръководител – градски прокурор на Софийска градска прокуратура необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г.

**9.4.** Решението по т. 9. да се публикува на интернет страницата на Висшия съдебен съвет: https://vss.justice.bg, в раздел „Важно" - „Конкурсни процедури" - „Избор на административни ръководители".

10. Писмо от За главен секретар на Висшия съдебен съвет относно влязло в сила решение на Съдийската колегия към Висшия съдебен съвет по протокол № 11/18.03.2025 г., т. 25, с което е прекратена конкурсна процедура по отношение на Кичка Василева Пеева-Казакова – прокурор в Районна прокуратура – Пловдив.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1. ПРЕКРАТЯВА** откритата с решение на Комисията по атестирането и конкурсите към Прокурорската колегия на Висшия съдебен съвет по протокол № 7/25.02.2025 г., т. 11.1. процедура за извънредно атестиране на Кичка Василева Пеева-Казакова – прокурор в Районна прокуратура – Пловдив.

*Мотиви: С писмо изх. № ВСС-884/15.04.2025 г. За главен секретар на Висшия съдебен съвет, уведомява, че решение на Съдийската колегия на Висшия съдебен съвет (СК на ВСС) по пр. № 11/18.03.2025 г., т. 25, с което е прекратена конкурсната процедура за повишаване в длъжност „съдия“ в окръжните съдилища – наказателно отделение, по обявения конкурс с решение на СК на ВСС по Протокол № 45/03.12.2024 г., изм. и доп. с Протокол № 46/10.12.2024 г. (обн. в ДВ, бр. 2/07.01.2025 г.), по отношение на Кичка Василева Пеева – Казакова - прокурор в Районна прокуратура – Пловдив, е влязло в сила.*

*С прекратяване на конкурсната процедура по отношение на прокурор Пеева – Казакова отпада и основанието за провеждане на извънредно атестиране на магистрата, на основание чл. 196, ал. 1, т. 4 вр. чл. 197, ал. 5, т. 1 от ЗСВ, по процедура, открита с решение на Комисията по атестирането и конкурсите към Прокурорската колегия на Висшия съдебен съвет по Протокол № 7 от 25.02.2025 г., поради което, същата следва да бъде прекратена.*

**10.2.** Да се уведомят председателят на Постоянната атестационна комисия при Апелативна прокуратура - Пловдив и Кичка Василева Пеева – Казакова - прокурор в Районна прокуратура - Пловдив, за решението по т. 10.1.

11. Молба от Елена Кръстева Каракашева-Абаджиева - заместник на главния прокурор при Върховна касационна прокуратура за освобождаване от заеманата длъжност.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ОСВОБОДИ**, на основание чл. 160, във връзка с чл. 165, ал. 1, т. 2 от ЗСВ, Елена Кръстева Каракашева-Абаджиева от заеманата длъжност „заместник на главния прокурор" при Върховна касационна прокуратура, считано от 12.05.2025 г.

**11.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ИЗПРАТИ** решението по т. 11.1, ведно с молбата от Елена Кръстева Каракашева-Абаджиева относно преназначаването ѝ на основание 169, ал. 5 от ЗСВ на длъжност „съдия“ във Върховния касационен съд, на Съдийската колегия на Висшия съдебен съвет, по компетентност.

**11.3. ВНАСЯ** предложенията в заседанието на Прокурорската колегия на Висшия съдебен съвет, насрочено на 23.04.2025 г., за разглеждане и произнасяне.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**ОГНЯН ДАМЯНОВ**